Шен зудчо ма-хьеххара, шен накъосташца г1иллакх лелош, к1еда-мерза, цхьана х1уманна т1ехь мало ца еш, дечунна т1ехь гуттар а хьалхе йохуш, шаьш арадаьккхина г1уллакх дикка чекх а даьккхина, ц1ехьа бирзина уьш. Бехачу новкъахь ч1ог1а хьогалло хьовзийна, саб1арздина церан. Новкъа схьабог1учу царна цхьана бердаха адам чоьхьа даладаллал 1уьрг гина. Оцу чу вайх муьлха ваьлча бакъахьа хир дара-теша, цу чохь адам делахь, мала хи дохьур дара-кха бохуш, ойлаеш накъостий лаьтташехь, кьечу стага, ша хьожур ву цу чохь х1ун ду олий, 1уьрга чу ваьлла хилла. Цу чохь Жоьра-баба карийна цунна. Дехча, цхьа ведар хи делла цо некъахошна.